**ELŐTERJESZTÉS**

**Körmend Város Önkormányzata Képviselő-testületének 2017. február 28-i ülésére**

**Tárgy:** a Közös Önkormányzati Hivatal létrehozásáról szóló megállapodás módosítása

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) 85. § (1) bekezdése alapján 2013. március 1-től a jogszabályi kötelezettségeknek megfelelve Körmend Város Önkormányzata és Csákánydoroszló Község Önkormányzata megalakították a Körmendi Közös Önkormányzati Hivatalt.

A megállapodás módosításának kezdeményezésének hátterében az áll, hogy a jövőbeni pályázatokon való könnyebb indulás érdekében a közös önkormányzati hivatalt fenntartó önkormányzat nevében, a közös önkormányzati hivatal székhelyének feladatait ellátó önkormányzat legyen jogosult teljes körűen eljárni.

Ennek eredményeképpen az elkövetkezendő pályázati felhívásokra a támogatási kérelmek benyújtására és a kedvezményezetti kötelességek teljesítésére nem szükséges minden esetben külön megkérni Csákánydoroszló tagönkormányzat képviselő-testületének felhatalmazását, hiszen a közös önkormányzati hivatal székhelyének feladatait ellátó önkormányzata jogosult lesz támogatást igényelni.

Kérem a tisztelt Képviselő-testületet, hogy az alábbi határozati javaslat elfogadásával járuljon hozzá a megállapodás módosítására irányuló kezdeményezés elfogadásához.

**HATÁROZATI JAVASLAT**

Körmend Város Önkormányzatának Képviselő-testülete úgy dönt, hogy

1. a Körmendi Közös Önkormányzati Hivatal létrehozásáról szóló, Csákánydoroszló Község Önkormányzatával kötött megállapodást módosítja akként, hogy a megállapodás 19. pontja kiegészül az alábbiakkal:

***„A szerződő felek megállapodnak továbbá abban, hogy a jövőbeni pályázati felhívások esetében a közös önkormányzati hivatalt fenntartó mindkét önkormányzat nevében, a közös önkormányzati hivatal székhelyének feladatait ellátó Körmend Város Önkormányzatának polgármestere nyújthat be támogatási kérelmet, mely felhatalmazás a támogatási kérelem pozitív elbírálása esetén a kedvezményezetti kötelezettségek teljesítésére is kiterjed a polgári jog ajánlati kötöttségekre vonatkozó szabályai alapján.”***

1. A Képviselő-testület felhatalmazza a polgármestert a módosításokkal egységes szerkezetbe foglalt megállapodás aláírására.

Felelős: polgármester

Határidő: 2017. március 31.

Körmend, 2017. február 10.

Bebes István

polgármester